stanford-oval/wikipedia huggingface dataset:
สโมสรฟุตบอลฮัมมาร์บี

สโมสรฟุตบอลฮัมมาร์บี หรือ ฮัมมาร์บี ไอเอฟ (เสียงอ่านภาษาสวีเดน: [ˈhâmːarˌbyː] หรือในสำเนียงท้องถิ่นว่า [-ˌbʏ]) เป็นสโมสรฟุตบอลสวีเดน มีสนามเหย้าชื่อว่าเทเลทูอารีนา ซึ่งตั้งอยู่ที่เขตโยฮันเนสฮอฟ สต็อกโฮล์ม ปัจจุบันกำลังแข่งขันในออลสเวนส์คาน ซึ่งเป็นลีกระดับสูงสุดของประเทศ ถ้านับรวมตารางคะแนนตลอดกาลแล้ว ฮัมมาร์บีจะอยู่ในอันดับที่ 12 สโมสรเคยคว้าแชมป์ลีกหนึ่งสมัยในปี ค.ศ. 2001
สีประจำสโมสรคือเขียวและขาว อย่างไรก็ตามในช่วงปี ค.ศ. 1918-1978 ทางสโมสรเคยใช้เสื้อเหย้าลายดำ-เหลือง สโมสรเป็นที่รู้จักในด้านแฟนบอลที่ส่งเสียงเชียร์เสียงดัง และทำสถิติผู้ชมในสนามมากที่สุดในกลุ่มประเทศนอร์ดิก ฮัมมาร์บีเป็นสโมสรแรกในสวีเดนที่ริเริ่มการใช้เพลงประจำสโมสรในปี ค.ศ. 1970
ฮัมมาร์บีเป็นหนึ่งในสโมสรที่มีขนาดใหญ่ที่สุดในยุโรปในแง่ของจำนวนผู้เล่นทุกรุ่นอายุ ซึ่งมีมากกว่า 3,000 คน
สโมสรฟุตบอลฮัมมาร์บีมีส่วนเกี่ยวข้องกับสมาคมฟุตบอลสต็อกโฮล์ม
เกียรติประวัติ > ในประเทศ

สวีดิชแชมเปียน
ชนะเลิศ (1): 2001
ออลสเวนส์คาน:
ชนะเลิศ (1): 2001
รองชนะเลิศ (2): 1982, 2003
Superettan:
ชนะเลิศ (1): 2014
Division 1 Norra:
ชนะเลิศ (3): 1989, 1993, 1997
รองชนะเลิศ (1): 1996
Division 1 Östra:
ชนะเลิศ (1): 1991
Svenska Cupen:
รองชนะเลิศ (3): 1977, 1983, 2010
Svenska Mästerskapet:
รองชนะเลิศ (1): 1922
เกียรติประวัติ > ยุโรป

ยูฟ่าอินเตอร์โตโตคัพ:
ชนะเลิศ (1): 2007
เกียรติประวัติ > ฟุตบอล

ฟุตซอลชิงแชมป์แห่งชาติสวีเดน:
ชนะเลิศ (1): 1994
ผลงานที่อ้าง

Persson, Gunnar (1996). Hammarby IF: En klubbhistoria 1897–1997 (ภาษาสวีเดน). Strömbergs Bokförlag. ISBN 91-7151-097-4.
แหล่งข้อมูลอื่น

Hammarby Fotboll
Hammarby IF organization
| ด ค กอัลสเว็นสกัน |
| --- | --- |
สโมสรในฤดูกาล 2024:  AIK  BK Häcken  Djurgårdens IF  GAIS  Halmstads BK  ฮัมมาร์บี ไอเอฟ  IF Brommapojkarna  IF Elfsborg  IFK Göteborg  IFK Norrköping  IFK Värnamo  IK Sirius  Kalmar FF  มัลเมอ เอฟเอฟ  Mjällby AIF  Västerås SK 
สโมสรในอดีต:  AFC Eskilstuna  Assyriska FF  Billingsfors IK  BK Derby  Brynäs IF  Dalkurd FF  Degerfors IF  Enköpings SK  Eskilstuna City  Falkenbergs FF  Gefle IF  GIF Sundsvall  Gårda BK  Hallstahammars SK  Helsingborgs IF  Högadals IS  IF Saab  IFK Eskilstuna  IFK Holmsund  IFK Luleå  IFK Malmö  IFK Sundsvall  IFK Uddevalla  IK Brage  IK Oddevold  IK Sleipner  IS Halmia  Jönköpings Södra IF  Landskrona BoIS  Ljungskile SK  Ludvika FfI  Motala AIF  Norrby IF  Redbergslids IK  Reymersholms IK  Råå IF  Sandvikens AIK  Sandvikens IF  Stattena IF  Syrianska FC  Trelleborgs FF  Umeå FC  Varbergs BoIS  Västerås IK  Västra Frölunda IF  Westermalms IF  Åtvidabergs FF  Örebro SK  Örgryte IS  Östers IF  เอิสเตอร์ซุนด์ส เอฟเค 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ
จุมพล ณ สงขลา

จุมพล ณ สงขลา (เกิด 7 มีนาคม พ.ศ. 2480) เป็นอดีตตุลาการศาลรัฐธรรมนูญ
ประวัติ

จุมพล ณ สงขลา เกิดเมื่อวันที่ 7 มีนาคม พ.ศ. 2480 เป็นบุตรของ นายเอื้อน ณ สงขลา อดีตสมาชิกสภาผู้แทนราษฎรจังหวัดสงขลา กับ นางชิด ณ สงขลา มีพี่น้องรวม 4 คน สำเร็จการศึกษานิติศาสตรบัณฑิต จากมหาวิทยาลัยธรรมศาสตร์ และสำเร็จการศึกษาเนติบัณฑิตไทย
การทำงาน

จุมพล ณ สงขลา เป็นผู้พิพากษาศาลฎีกา ตั้งแต่ปี พ.ศ. 2539 จนถึงปี พ.ศ. 2541 ต่อมาเมื่อวันที่ 11 เมษายน พ.ศ. 2541 ได้รับการแต่งตั้งเป็นตุลาการศาลรัฐธรรมนูญ โดยได้รับการแต่งตั้งจากผู้พิพากษาศาลฎีกา
จุมพล เป็นตุลาการศาลรัฐธรรมนูญแต่งตั้งจากผู้พิพากษาศาลฎีกา และเป็นตุลาการที่ได้เข้าร่วมตัดสิน "คดีซุกหุ้น" ของ พ.ต.ท.ทักษิณ ชินวัตร ในปี พ.ศ. 2544 โดยอยู่ในฝ่ายตุลาการเสียงข้างมากที่ตัดสินให้ พ.ต.ท.ทักษิณ พ้นความผิดและให้เหตุผลเหมือนกับตุลาการอีก 3 คนคือ กระมล ทองธรรมชาติ ผัน จันทรปาน และศักดิ์ เตชาชาญ ว่า พ.ต.ท.ทักษิณ ชินวัตร ขณะแสดงบัญชีทรัพย์สินได้พ้นตำแหน่งทางการเมืองแล้ว เพียงแต่ยังรักษาการในตำแหน่ง ซึ่งไม่อยู่ในข่ายต้องแสดงบัญชีทรัพย์สิน จึงไม่ต้องวินิจฉัยว่า พ.ต.ท.ทักษิณ จงใจปกปิดบัญชีทรัพย์สินหรือไม่
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เหรียญจักรพรรดิมาลา (ร.จ.พ.)
หม่อมเจ้าปิยะภักดีนาถ สุประดิษฐ์

| หม่อมเจ้าปิยะภักดีนาถ |
| --- | --- |
หม่อมเจ้า ชั้น 4

ประสูติ: 15 มกราคม พ.ศ. 2401
สิ้นชีพิตักษัย: 21 พฤษภาคม พ.ศ. 2471 (70 ปี)
พระบุตร: หม่อมราชวงศ์ศิริวรรณ สุประดิษฐ์
ราชสกุล: สุประดิษฐ์
ราชวงศ์: จักรี
พระบิดา: พระเจ้าบรมวงศ์เธอ กรมหมื่นวิษณุนาถนิภาธร
พระมารดา: หม่อมบาง
มหาอำมาตย์โท หม่อมเจ้าปิยะภักดีนาถ (15 มกราคม พ.ศ. 2401 — 21 พฤษภาคม พ.ศ. 2471) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ประสูติแต่หม่อมบาง และเป็นพระราชนัดดารุ่นใหญ่ในพระบาทสมเด็จพระจอมเกล้าเจ้าอยู่หัว
หม่อมเจ้าปิยะภักดีนาถ ประสูติเมื่อวันที่ 15 มกราคม พ.ศ. 2400 (แบบสากลคือ พ.ศ. 2401) ต่อมาในสมัยรัชกาลที่ 6 ได้เข้ารับราชการในกระทรวงพระคลังมหาสมบัติ มียศเป็น "มหาอำมาตย์โท" ทรงเริ่มรับราชการตำแหน่งเสมียนเอกกระทรวงพระคลังมหาสมบัติ แล้วเป็นนายเวร ต่อมาเป็นผู้ช่วยตรวจบัญชีกลาง เลขานุการเสนาบดีกระทรวงพระคลังมหาสมบัติ อธิบดีกรมสรรพภาษี อธิบดีกรมเก็บ และตำแหน่งสุดท้ายในราชการคือ ปลัดทูลฉลองกระทรวงพระคลังมหาสมบัติ ในปี พ.ศ. 2460 กราบถวายบังคมออกรับพระราชทานบำนาญ
หม่อมเจ้าปิยะภักดีนาถเป็นคนกลุ่มแรกในสยามที่เลี้ยงกล้วยไม้ ร่วมกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระเจ้าบรมวงศ์เธอ กรมหมื่นทิวากรวงษ์ประวัติ และพระวรวงศ์เธอ พระองค์เจ้าพร้อมพงศ์อธิราช
หม่อมเจ้าปิยะภักดีนาถได้รับสมบัติจากพระบิดาคือ พระไภษัชยคุรุ เป็นพระพุทธเจ้าที่พบเฉพาะในนิกายมหายาน ซึ่งมีผู้นับถือมากที่สุดในประเทศจีนและทิเบต องค์พระหล่อด้วยสำริด สร้างขึ้นในศิลปะลพบุรี (ศิลปะแบบเขมรในประเทศไทย) เมื่อราวพุทธศตวรรษที่ 17 – 18 ทำเป็นพระพุทธรูปนาคปรกทรงเครื่อง สวมศิราภรณ์ทรงเทริด ขนาดหน้าตักกว้าง 26 เซนติเมตร สูง 62 เซนติเมตร ต่อมาหม่อมเจ้าปิยะภักดีนาถทรงขายให้กรมศิลปากร ปัจจุบันเก็บรักษาอยู่ที่ห้องลพบุรี พิพิธภัณฑสถานแห่งชาติพระนคร
หม่อมเจ้าปิยะภักดีนาถ มีโอรสเพียงคนเดียว คือ หม่อมราชวงศ์ศิริวรรณ สุประดิษฐ์
หม่อมเจ้าปิยะภักดีนาถ ประชวรโรคชรา ถึงชีพิตักษัยเมื่อวันที่ 21 พฤษภาคม พ.ศ. 2471 สิริชันษา 70 ปี พระราชทานเพลิงศพ ณ วัดเบญจมบพิตรดุสิตวนารามราชวรวิหาร วันที่ 24 พฤษภาคม พ.ศ. 2473
เครื่องราชอิสริยาภรณ์

พ.ศ. 2455 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2451 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2449 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 5 (ม.ป.ร.5)
พ.ศ. 2425 –  เหรียญสตพรรษมาลา (ส.ม.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2440 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
หม่อมเจ้าสมรศรีโสภา เทวกุล

| หม่อมเจ้าสมรศรีโสภา เทวกุล |
| --- | --- |
หม่อมเจ้า ชั้น 4

ผู้จัดการโรงเรียนราชินีบน
รองประธานกรรมการราชินีมูลนิธิ

ประสูติ: 19 เมษายน พ.ศ. 2444
สิ้นชีพตักษัย: 5 มิถุนายน พ.ศ. 2539 (95 ปี)
ราชวงศ์: จักรี
ราชสกุล: เทวกุล
พระบิดา: สมเด็จพระเจ้าบรมวงศ์เธอ กรมพระยาเทวะวงศ์วโรปการ
พระมารดา: หม่อมพุก เทวกุล ณ อยุธยา
หม่อมเจ้าสมรศรีโสภา เทวกุล (19 เมษายน พ.ศ. 2444 - 5 มิถุนายน พ.ศ. 2539) อดีตผู้จัดการโรงเรียนราชินีบน
พระประวัติ

หม่อมเจ้าสมรศรีโสภา เทวกุล มีพระนามลำลองว่า ท่านหญิงออ เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ อดีตเสนาบดีกระทรวงการต่างประเทศ ประสูติแต่หม่อมพุก เทวกุล ณ อยุธยา เมื่อวันศุกร์ที่ 19 เมษายน พ.ศ. 2444
หม่อมเจ้าสมรศรีโสภาทรงศึกษาที่โรงเรียนราชินี สำเร็จชั้นสูงสุดของโรงเรียน เมื่อวันที่ 15 พฤษภาคม พ.ศ. 2463 เป็นตัวอย่างนักเรียนที่ประพฤติดีที่สุดของโรงเรียน ได้รับรางวัลเหรียญราชินีประดับเพชรจากสมเด็จพระศรีพัชรินทราบรมราชินีนาถ พระบรมราชชนนีพันปีหลวง นอกจากนี้ยังเป็นนักเรียนที่เรียนดีเยี่ยม คือสอบได้ที่หนึ่งตลอด ได้นั่งเรียน "โต๊ะทอง" ซึ่งเป็นโต๊ะประจำตำแหน่งที่หนึ่งเสมอมา
เมื่อทรงสำเร็จการศึกษา ได้เป็นครูที่โรงเรียนราชินี แล้วจึงทรงดำรงตำแหน่งผู้ช่วยอาจารย์ใหญ่ ผู้ช่วยผู้จัดการโรงเรียนราชินีบนถึงปี พ.ศ. 2512 เมื่อหม่อมเจ้าวงศ์ทิพย์สุดา เทวกุล สิ้นชีพตักษัย จึงทรงได้รับแต่งตั้งจากราชินีมูลนิธิให้ทรงดำรงตำแหน่งกรรมการราชินีมูลนิธิ ต่อมาทรงดำรงตำแหน่งรองประธานกรรมการราชินีมูลนิธิ และผู้จัดการโรงเรียนราชินีบนเรื่อยมาจนประชวรจึงหยุดทรงงานเมื่อวันที่ 27 สิงหาคม พ.ศ. 2536 และประทับที่วังเทวะเวสม์ จนสิ้นชีพตักษัยเมื่อวันที่ 5 มิถุนายน พ.ศ. 2539 สิริชันษา 95 ปี
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ.  –  เหรียญราชินี (ส.ผ.)
วิรัช ชินวินิจกุล

| วิรัช ชินวินิจกุล |
| --- | --- |

องคมนตรีไทย
ดำรงตำแหน่ง 12 ธันวาคม พ.ศ. 2559 – 2 มีนาคม พ.ศ. 2561 (1 ปี 80 วัน)
กษัตริย์: พระบาทสมเด็จพระวชิรเกล้าเจ้าอยู่หัว
นายกสภามหาวิทยาลัยรามคำแหง
ดำรงตำแหน่ง 8 พฤษภาคม พ.ศ. 2556 – 3 มีนาคม พ.ศ. 2561 (4 ปี 299 วัน)
ก่อนหน้า: ประจวบ ไชยสาส์น
ถัดไป: สงวน ตียะไพบูลย์สิน (อุปนายกสภาฯ)
 
ข้อมูลส่วนบุคคล
เกิด: 7 พฤศจิกายน พ.ศ. 2495 (72 ปี)
ศาสนา: พุทธ

วิรัช ชินวินิจกุล (เกิด 7 พฤศจิกายน พ.ศ. 2495) เป็นอดีตองคมนตรี, อดีตนายกสภามหาวิทยาลัยรามคำแหง, อดีตสมาชิกสภาขับเคลื่อนการปฏิรูปประเทศ, อดีตรองประธานศาลฎีกา, เลขาธิการสำนักงานศาลยุติธรรม, เลขานุการศาลฎีกา และผู้พิพากษาศาลฎีกา
การศึกษา

นายวิรัช จบการศึกษาระดับมัธยมจาก โรงเรียนสารสิทธิ์พิทยาลัย จังหวัดราชบุรี และจบปริญญาตรี นิติศาสตรบัณฑิต (เกียรตินิยม) จาก คณะนิติศาสตร์ มหาวิทยาลัยธรรมศาสตร์ ในปี 2516 และ เนติบัณฑิตไทย สำนักอบรมศึกษากฎหมายแห่งเนติบัณฑิตยสภา ในปี 2517 และต่อมา ได้รับปริญญานิติศาสตรดุษฎีบัณฑิตกิตติมศักดิ์ มหาวิทยาลัยรามคำแหง ในปี 2555
การทำงาน

วิรัช ชินวินิจกุล ได้รับแต่งตั้งเป็นองคมนตรี เมื่อวันที่ 12 ธันวาคม พ.ศ. 2559 ในรัชสมัยของพระบาทสมเด็จพระวชิรเกล้าเจ้าอยู่หัว ต่อมาจึงได้พ้นจากตำแหน่งดังกล่าว เมื่อวันที่ 2 มีนาคม พ.ศ. 2561
บทบาททางการเมือง

เมื่อวันที่ 29 พฤษภาคม พ.ศ. 2549 วิรัช ชินวินิจกุล เลขานุการศาลฎีกา (ตำแหน่งในขณะนั้น) ให้สัมภาษณ์ตอนหนึ่งว่า "เราต้องการให้ กกต.ทบทวนตัวเองอีกครั้ง" ก่อนการประชุมใหญ่ศาลฎีกาในวันที่ 31 พฤษภาคม พ.ศ. 2549
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญจักรพรรดิมาลา (ร.จ.พ.)
อู๊ด ยานนาวา

อู๊ด ยานนาวา มือกลองอิสระ ผู้ที่เผอิญค้นพบตัวเอง ได้ตั้งแต่เมื่อครั้งยังเรียนหนังสืออยู่ชั้นประถมศึกษาปีที่ 4 ในสมัยปี พ.ศ. 2509 ขณะเมื่อไปยืนชมวงดนตรีคณะ "เปรื่องเรืองเดช" ของทีมงานโชว์รถมอเตอร์ไซด์ไต่ถัง ซึ่งจะมาแสดงที่งานประจำปีของวัดยานนาวาในทุก ๆ ปี
จากอดีตที่ผ่านมา เขาได้เคยถูกขอให้เข้าร่วมวง ไปแทนมือกลองประจำคนเดิม ของทางวงดนตรี "Bangkok Connection" มาแล้วหนึ่งยุคสมัย ซึ่งก่อนหน้านั้นอีก เขาก็เคยได้รับโอกาสอันมีเกียรติ ให้ไปมีชื่อปรากฏอยู่ในปกเทปเพลงไทย ในประเภทเพลงเพื่อชีวิต โดยท่านสุรชัย จันทิมาธร เป็นผู้คิดตั้งชื่อให้ มาตั้งแต่สมัยปี พ.ศ. 2528 ในการได้โอกาสเข้าไปบันทึกเสียงกลองสด ในสตูดิโอ ให้กับวงดนตรีเพื่อชีวิต ซึ่งถือได้ว่า เป็นวงแรกของประเทศไทย อันมีชื่อวงว่า "คาราวาน" ในอัลบั้มที่มีชื่อว่า "1985" โดยการชักนำจาก เพื่อนสมัยครั้งที่เคยได้ร่วมเล่นดนตรีกลางคืนมาด้วยกัน นั่นก็คือ "ชัคกี้ ธัญญรัตน์" ผู้ที่เป็นเจ้าของฉายา "กีต้าร์เทพ" นั่นเอง
ผลงานเพลง

เขาได้เคยมีโอกาส เข้าร่วมผลิตผลงานเพลง ภายในห้องบันทึกเสียง ให้กับเหล่าบรรดาศิลปินเพื่อชีวิตเมืองไทย ในยุคบุกเบิก มาค่อนข้างมาก อาทิเช่น สุรชัย จันทิมาธร, มงคล อุทก, พงษ์สิทธิ์ คำภีร์, ทองกราน ทานา, พงษ์เทพ กระโดนชำนาญ, วงดนตรีโฮป, นุภาพ สวันตรัจฉ์, วงดนตรีกะท้อน, อี๊ด ฟุตบาท, ตุ๊ แครี่ออน, ประทีป ขจัดพาล เป็นต้น ฯลฯ โดยเฉพาะอย่างยิ่ง มีโอกาสได้เข้าร่วมงาน เป็นนักดนตรี back up ให้กับวงคาราวาน มาโดยตลอด จนกระทั่ง วงคาราวานได้ประกาศ ขอพักวงชั่วคราว เป็นครั้งแรก เมื่อวงคาราวานมีอายุวงได้ครบ 15 ปี
จากการนั้น เขาจึงได้เข้าร่วมกับ บรรดาลูกศิษย์ลูกหาของวงดนตรีคาราวาน แล้วช่วยกัน ก่อตั้งเป็นวงดนตรีขึ้น มีชื่อว่าซูซู โดยมี แอ๊ด คาราบาว ซึ่งเป็นทั้งโปรดิวเซอร์ และเป็นผู้ตั้งชื่อวงให้ โดยมีที่มาจากภาษายาวี จนกระทั่ง สามารถทำให้อู๊ด ยานนาวา ประสบโอกาสในการได้เป็น เจ้าของเสียงร้องกับบทเพลงที่ชื่อว่า "อ้อล้อ" เป็นครั้งแรกในชีวิต อีกทั้งยังได้ร่วมโปรดิวซ์กับทีมงานซูซู จนสามารถที่จะผลิตผลงานเพลง ให้ออกมาเป็นเพลงเพื่อชีวิต ที่มีสายเลือดใหม่ เน้นทางด้าน rhythm, harmony และ melody ซึ่งยังไม่เคยปรากฏออกมาได้ ในวงการเพลงเพื่อชีวิตของไทยมาก่อน ได้จำนวนถึง 4 อัลบั้มด้วยกัน ดังนี้
สู่ความหวังใหม่
ประการังไปไหน
คนเค็มเลคาว
ราชาสามช่า
ต่อมาเมื่อเวลาล่วงเลยไป เขาได้ถูกชักชวนอีกครั้ง ให้เข้าร่วมงานกับ ทีมงานของทาง Prart Music Group
เคยผ่านการเป็น คอลัมนิสต์ ให้หนังสือรายเดือนที่ชื่อ Rhythm Section
เคยผ่านการเป็น นักดนตรีวิทยากร ออกทัวร์ทำงาน work shop ทางด้านดนตรี อยู่ในเครือ Prart Music Group
เคยผ่านการเป็น ครูสอนกลอง ในโรงเรียน Prart Music School
ศิลปินรับเชิญที่ไปเป็นมือกลองในอัลบั้ม

ศรัทธา ของ ชัคกี้ ธัญญรัตน์ (พ.ศ. 2528)
1985 ของ คาราวาน (พ.ศ. 2528)
คนไกลบ้าน ของ คาราวาน (พ.ศ. 2529)
ไอแอมอีสาน (เดี่ยว 2) ของ พงษ์เทพ กระโดนชำนาญ (พ.ศ. 2529)
มันดี ของ พงษ์เทพ กระโดนชำนาญ (พ.ศ. 2529)
ยูเอส เจแปน ของ คาราวาน (พ.ศ. 2530)
ดวงดาว ดวงตา ดวงใจ ของ หงา คาราวาน (พ.ศ. 2530)
รวมเพลงจากชุด 1, 2, 3, 4 ของ พงษ์เทพ กระโดนชำนาญ (พ.ศ. 2530)
ตรงเส้นขอบฟ้า ของ พงษ์เทพ กระโดนชำนาญ (พ.ศ. 2530)
อานนท์ ของ คาราวาน (พ.ศ. 2531)
ยิ้มเหงา ๆ ของ พงษ์เทพ กระโดนชำนาญ (พ.ศ. 2531)
หมายเหตุจากเมืองจีน ของ หงา คาราวาน (พ.ศ. 2532)
ดนตรีที่มีวิญญาณ ของ เล็ก คาราบาว (พ.ศ. 2532)
เพื่อนแท้ ของ โฮป (พ.ศ. 2532)
คนไร้ราก ของ มงคล อุทก (พ.ศ. 2532)
ลุงไม้ไทย ของ หงา คาราวาน (พ.ศ. 2533)
คนจนรุ่นใหม่ ของ พงษ์เทพ กระโดนชำนาญ (พ.ศ. 2533)
ก้นบึ้ง ของ แอ๊ด คาราบาว (พ.ศ. 2533)
กลับมาเถิด ของ คาราวาน & พงษ์เทพ (พ.ศ. 2534)
จ.ป.ล. (จีนปนลาว) ของ พงษ์เทพ กระโดนชำนาญ (พ.ศ. 2534)
World Folk Zen ของ แอ๊ด คาราบาว (พ.ศ. 2534)
โอ้ย..ชีวิต ของ มงคล อุทก (พ.ศ. 2534)
คนที่เรารัก ของ พงษ์เทพ กระโดนชำนาญ (พ.ศ. 2535)
ขอหาดไม้ขาวให้เต่ามะเฟือง ของ หงา คาราวาน (พ.ศ. 2535)
ม่วนติ๊บ ของ อี๊ด โอภากุล (พ.ศ. 2536)
หว่อง ลอยนวล ของ มงคล อุทก (พ.ศ. 2536)
ซูเปอร์มาร์เก็ต ของ พงษ์เทพ กระโดนชำนาญ (พ.ศ. 2537)
490–32–63 ของ พงษ์เทพ กระโดนชำนาญ (พ.ศ. 2538)
สามช่ารุ่นใหญ่ ของ พงษ์เทพ กระโดนชำนาญ (พ.ศ. 2540)
ดอกเหงื่อเพื่อชีวิต ของ พงษ์เทพ กระโดนชำนาญ (พ.ศ. 2541)
แม่ธรณี ของ ประทีป ขจัดพาล (พ.ศ. 2544)
คิดถึงจังเลย ของ ประทีป ขจัดพาล (พ.ศ. 2544)
หนังสือในชื่อเธอ ของ หงา คาราวาน (พ.ศ. 2553)
คอนเสิร์ตที่ไปออกร่วมกับวงคาราวาน

เล่นทับบร้า, เพอร์คัสชั่นในคอนเสิร์ต บันทึก 12 ปี คาราวาน (25 มกราคม 2529)
คอนเสิร์ต ไลฟ์ อิน แจแปน (8-9 สิงหาคม 2530)
เล่นกลองคอนเสิร์ต มินามาตะ (9 - 28 สิงหาคม 2532)
เล่นเพอร์คัสชั่นในคอนเสิร์ต เพลงนอกรอบ (17 ตุลาคม 2532)
เล่นเพอร์คัสชั่นในคอนเสิร์ต 15 ปี คาราวาน (28-29 ตุลาคม 2532)
เล่นกลอง, เพอร์คัสชั่นในคอนเสิร์ต พิณกรีดสาย (19 กันยายน 2541)
คอนเสิร์ต ดนตรีสู่กระแสโลก (4 พฤศจิกายน 2543) (รับเชิญ)
คอนเสิร์ต ให้พ่อและเพื่อน (2 พฤศจิกายน 2545) (รับเชิญ)
คอนเสิร์ต @FreeHand (2550)
เล่นกลองในคอนเสิร์ต อัศจรรย์เพลงพิณ เส้นสายลายศิลป์ กับ มงคล อุทก (16 มีนาคม 2556)
มีผลงานเล่นกลอง ตามมา ดังนี้

VCD สอนกลองชื่อชุด Drums Root
VCD สอนกลองชื่อชุด Advanced Drums
CD ชื่ออัลบั้ม           Third World Drummer
| ด ค กคาราวาน |
| --- | --- |
สุรชัย จันทิมาธร  • วีระศักดิ์ สุนทรศรี  •  ทองกราน ทานา •  มงคล อุทก
พงษ์เทพ กระโดนชำนาญ • อู๊ด ยานนาวา • ชัคกี้ ธัญญรัตน์
หนองสนม

หนองสนม ตั้งอยู่ทางทิศตะวันออกของตัวอำเภอสนม ถือเป็นสัญลักษ์ของอำเภอและเทศบาลตำบลสนม มีลักษณะ สี่เหลี่ยมผืนผ้า มีเนื้อที่ประมาณ 50 ไร่ เป็นสถานที่พักผ่อนหย่อนใจ และเป็นที่ตั้งของ ศาลปู่ตาหนองสนม  และไม่นานมานี้ ทางกระทรวงการท่องเที่ยวและกีฬาได้สนับสนุนงบประมาณ จำนวน 3 ล้านบาทถ้วน เพื่อปรับปรุงภูมิทัศน์ตาม โครงการปรับปรุงภูมิทัศน์หนองสนมให้เป็นแหล่งท่องเที่ยวประจำอำเภอสนม โดยจะทำเลียนแบบ  บึงแก่นนครและบึงพลาญชัย และพิพิธภัณฑ์สถานนครสนม
โครงการปรับปรุงภูมิทัศน์หนองสนม

โดยทำจากนโยบาย ของท่านายกเทศมนตรีเทศบาลตำบลสนม และ การท่องเที่ยวแห่งประเทศไทย เพื่อเป็นแหล่งท่องเที่ยวประจำอำเภอ โดยคิดเลียนแบบจากบึงแก่นนคร และ บึงพลาญชัย ส่วนมี่จะทำ เช่น
ตกแต่งด้วยสวนดอกไม้ขนาดใหญ่ และพันธ์ไม้ต่างๆให้ร่มรื่น และปูพื่นหญ้า ให้ทั่วฝั่งหนองสนม และเทพื่นปูน ในส่วนพื้นที่ว่าง
ปรังปรุงศาลปู่ตาหนองสนม เช่น เทพื้นปูนรอบศาล ซึ่งเป็นที่ที่ชาวสนมเคารพบูชามานาน
พิพิธภัณฑ์สถานนครสนม เป็นพิพิธภัณฑ์ 1 ชั้น ติดแอร์ โดยทำเป็นสถานที่ เก็บประวัติบ้านสนม และของโบราณบ้านสนม
ลานออกกำลังกาย และ สวนสุขภาพ เป็นสวนออกกำลังกาย เพื่อให้ประชาชนได้ออกกำลังกาย อันเป็นการเสริมสร้างพลานามัยแก่ชาวสนม
อนุสาวรีย์ พระภักดีพัฒยากรณ์ เจ้าเมืองนครสนม โดยมีนโยบายมานานแล้ว แต่ไม่รู้ว่าจะสร้างที่ใหน จึงคิดสร้างที่ สวนสาธารณะหนองสนม
อ้างอิงค์/แหล่งที่มา/เอื้อเฟื้อภาพ

เว็บไซต์เทศบาลตำบลสนม
เว็บสนม - ชุมชนออนไลน์ อำเภอสนม จังหวัดสุรินทร์ เก็บถาวร 2010-10-11 ที่ เวย์แบ็กแมชชีน
ชุมชนออนไลน์สนม อ.สนม จ.สุรินทร์: หนองสนม ก่อยปรับภูมิทัศนใหม่
ท่าอากาศยานนานาชาติอาทาทืร์ค

ท่าอากาศยานนานาชาติอาทาทืร์ค (IATA: ISL, ICAO: LTBA) (ตุรกี: İstanbul Atatürk Havaliman) เป็นท่าอากาศยานนานาชาติ ในเมืองอิสตันบูลและเป็นท่าอากาศที่ใหญ่เป็นอันดับสองของประเทศตุรกี รองจากท่าอากาศยานนานาชาติอิสตันบูลแห่งใหม่ ท่าอากาศยานนานาชาติอตาเติร์ก เริ่มเปิดใช้งานในปี ค.ศ. 1912 (พ.ศ. 2455) โดยเป็นฐานการบินทางทหาร ตั้งอยู่ห่างจากใจกลางเมือง 24 กิโลเมตร ในอดีตเป็นฐานการบินหลักของสายการบินเตอร์กิชแอร์ไลน์ และให้บริการแก่ประชาชนทั่วไปในเดือนกุมภาพันธ์ ค.ศ. 2017 (พ.ศ. 2560) ท่าอากาศยานนานาชาติอตาเติร์กได้ให้บริการเที่ยวบินตรงถึง 273 เที่ยวบิน ส่งผลให้ท่าอากาศยานนานาชาติอตาเติร์กเป็นท่าอากาศยานที่มีจำนวนเที่ยวบินตรงมากที่สุดเป็นอันดับที่ 2 ของโลก รองจากท่าอากาศยานนานาชาติแฟรงก์เฟิร์ต
ปัจจุบัน ท่าอากาศยานนานาชาติอิสตันบูลอาทาทืร์ค ให้บริการเที่ยวบินขนส่งสินค้าของ เตอร์กิช แอร์ไลน์ คาร์โก เป็นหลัก โดยสายการบินเตอร์กิชแอร์ไลน์ ได้ย้ายฐานการบินไปท่าอากาศยานนานาชาติอิสตันบูลแห่งใหม่ เมื่อวันที่ 6 เมษายน พ.ศ. 2562 เวลา 02.00น. ตามเวลาท้องถิ่นของประเทศตุรกี
รายละเอียดท่าอากาศยาน > อาคารผู้โดยสาร

ท่าอากาศยานนานาชาติอาทาทืร์ค มีอาคารผู้โดยสารหลักจำนวน 2 หลังซึ่งเชื่อมถึงกัน โดยแบ่งเป็น
รายละเอียดท่าอากาศยาน > อาคารผู้โดยสาร > อาคารผู้โดยสารภายในประเทศ

อาคารผู้โดยสารภายในประเทศเป็นอาคารขนาดเล็ก ให้บริการโดยเตอร์กิชแอร์ไลน์ ภายหลังการเปิดใช้อาคารผู้โดยสารระหว่างประเทศ อาคารนี้ได้ให้บริการทั้งเที่ยวบินภายในประเทศและระหว่างประเทศ โดยประกอบด้วยเคาร์ทเตอร์บริการ และจุดเชื่อมต่ออากาศยานจำนวน 12 จุด ชั้น 1 ประกอบด้วยสายพานลำเลียงกระเป๋าจำนวน 5 สายพานและอยู่เยื้องกับอาคารผู้โดยสารระหว่างประเทศ
รายละเอียดท่าอากาศยาน > อาคารผู้โดยสาร > อาคารผู้โดยสารระหว่างประเทศ

อาคารผู้โดยสารระหว่างประเทศ ได้เริ่มให้บริการครั้งแรกในปี ค.ศ. 2000 (พ.ศ. 2543) โดยให้บริการเฉพาะเที่ยวบินระหว่างประเทศ อาคารผู้โดยสารหลังนี้ประกอบด้วยเคาน์เตอร์บริการ จำนวน 8 จุด ร้านค้า และร้านอาหารจำนวนมากในฝั่งผู้โดยสารขาออก อาคารหลังนี้ยังประกอบด้วยจุดเชื่อมต่ออากาศยานจำนวน 27 จุด และสายพานรับกระเป๋าจำนวน 11 สายพาน อาคารหลังนี้สามารถรองรับอากาศยานขนาดใหญ่ เช่น โบอิง 777
นอกจากนี้ท่าอากาศยานนานาชาติอาทาทืร์คยังมีอาคารผู้โดยสารสำหรับการบินทั่วไป (การบินอิสระ) และอาคารสำหรับให้บริการขนส่งสินค้าทางอากาศซึ่งสามารถรองรับการขนส่งสินค้าแช่เย็นและสินค้าที่มีกัมมันตรังสีเป็นส่วนประกอบ
สายการบินและจุดหมายปลายทาง > จุดหมายปลายทาง

ท่าอากาศยานนานาชาติอาทาทืร์ค ให้บริการแก่หลากหลายสายการบิน ไปยังจุดหมายปลายทางมากมาย เช่น เตอร์กิชแอร์ไลน์ (TK) เอมิเรตส์แอร์ไลน์ (EK) เป็นต้น ปัจจุบัน ทุกสายการบินได้ย้ายไปทำการบิน ณ ท่าอากาศยานนานาชาติอิสตันบูลแห่งใหม่
แหล่งข้อมูลอื่น

เว็บไซต์ทางการ
ไพโรจน์ วายุภาพ

| ศาสตราจารย์พิเศษไพโรจน์ วายุภาพม> ป.ช., ม.ว.ม. |
| --- | --- |

ประธานศาลฎีกา คนที่ 41
ดำรงตำแหน่ง 27 พฤศจิกายน พ.ศ. 2554 – 30 กันยายน พ.ศ. 2556
ก่อนหน้า: นายมนตรี ยอดปัญญา
ถัดไป: นายดิเรก อิงคนินันท์
 
ข้อมูลส่วนบุคคล
เกิด: 19 กันยายน พ.ศ. 2493 (74 ปี)
ศาสนา: พุทธ

ศาสตราจารย์พิเศษ ไพโรจน์ วายุภาพ (เกิด 19 กันยายน พ.ศ. 2493) อดีตประธานศาลฎีกา, ศาสตราจารย์พิเศษในสาขาวิชากฎหมายแพ่ง คณะนิติศาสตร์ มหาวิทยาลัยธรรมศาสตร์ นอกจากนั้น ได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกาตั้งแต่ พ.ศ. 2555 ถึงปัจจุบัน
ประวัติ

ศาสตราจารย์พิเศษ ไพโรจน์ วายุภาพ เกิดเมื่อวันที่ 19 กันยายน พ.ศ. 2493 สำเร็จการศึกษานิติศาสตรบัณฑิต คณะนิติศาสตร์ มหาวิทยาลัยธรรมศาสตร์ (เกียรตินิยมดี)  พ.ศ. 2515 และเป็นเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา พ.ศ. 2516
การทำงาน

พ.ศ. 2554 - ประธานศาลฎีกา
พ.ศ. 2552 - รองประธานศาลฎีกา
พ.ศ. 2550 - ผู้พิพากษาหัวหน้าคณะในศาลฎีกา
พ.ศ. 2547 - ผู้พิพากษาศาลฎีกา
พ.ศ. 2544 - ผู้พิพากษาหัวหน้าคณะในศาลอุทธรณ์ภาค ๗
พ.ศ. 2542 - รองอธิบดีผู้พิพากษาศาลแพ่ง
พ.ศ. 2537 - ผู้ช่วยผู้พิพากษาศาลฎีกา
พ.ศ. 2535 - ผู้พิพากษาหัวหน้าคณะในศาลภาษีอากรกลาง
พ.ศ. 2535 - ผู้พิพากษาศาลแพ่ง
พ.ศ. 2533 - ผู้ช่วยผู้พิพากษาศาลอุทธรณ์
พ.ศ. 2532 - ผู้พิพากษาหัวหน้าศาลจังหวัดยโสธร
พ.ศ. 2526 - ผู้พิพากษาศาลจังหวัดระยอง
พ.ศ. 2522 - ผู้พิพากษาศาลจังหวัดนครสวรรค์
พ.ศ. 2520 - ผู้ช่วยผู้พิพากษา
พ.ศ. 2518 - อัยการ
อาจารย์สอนกฎหมาย
ปริญญากิตติมศักดิ์

นิติศาสตรดุษฎีบัณฑิตกิตติมศักดิ์ ปี 2554 มหาวิทยาลัยธรรมศาสตร์
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เหรียญจักรพรรดิมาลา (ร.จ.พ.)
จรูญ อินทจาร

| นายจรูญ อินทจารม> ป.ช., ม.ว.ม., จ.ภ. |
| --- | --- |

ประธานศาลรัฐธรรมนูญ
ดำรงตำแหน่ง 21 ตุลาคม พ.ศ. 2556 – 19 พฤษภาคม พ.ศ. 2557
ก่อนหน้า: วสันต์ สร้อยพิสุทธิ์
ถัดไป: นุรักษ์ มาประณีต
 
ข้อมูลส่วนบุคคล
เกิด: 29 พฤษภาคม พ.ศ. 2487 (80 ปี)

จรูญ อินทจาร (เกิด 29 พฤษภาคม พ.ศ. 2487) ตุลาการศาลรัฐธรรมนูญ กรรมการสภามหาวิทยาลัยผู้ทรงคุณวุฒิ
ของมหาวิทยาลัยราชภัฏสุราษฎร์ธานี กรรมการอิสระ บริษัท บางกอก โพสต์ จำกัด (มหาชน)
ประวัติ

นายจรูญ อินทจาร เกิดเมื่อวันที่ 29 พฤษภาคม พ.ศ. 2487 สำเร็จการการศึกษา คณะนิติศาสตรบัณฑิต มหาวิทยาลัยธรรมศาสตร์, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา, ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง
การทำงาน

เคยดำรงตำแหน่งผู้พิพากษาหัวหน้าศาลแขวงพิษณุโลก เมื่อปี 2531 ดำรงตำแหน่งรองประธานศาลอุทธรณ์ภาค 1, ผู้พิพากษาศาลฎีกา, ผู้พิพากษาอาวุโสในศาลจังหวัดสมุทรปราการ แผนกคดีเยาวชนและครอบครัว และปี 2549 ดำรงตำแหน่ง ตุลาการในศาลปกครองสูงสุด
ในเดือนตุลาคม พ.ศ. 2556 ได้รับเลือกจากที่ประชุมตุลาการศาลรัฐธรรมนูญ ให้เป็นประธานศาลรัฐธรรมนูญ ต่อมาในวันที่ 19 พฤษภาคม พ.ศ. 2557 นายจรูญได้ลาออกจากตำแหน่งประธานศาลรัฐธรรมนูญ ก่อนที่จะพ้นจากตำแหน่งตุลาการ กรณีอายุครบ 70 ปี ในวันที่ 29 พฤษภาคม ของปีเดียวกัน
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2536 –  เหรียญจักรพรรดิมาลา (ร.จ.พ.)
แหล่งข้อมูลอื่น

ประวัติ จรูญ อินทจาร เก็บถาวร 2014-04-02 ที่ เวย์แบ็กแมชชีน
| ด ค กประธานศาลรัฐธรรมนูญของไทย |
| --- | --- |
:   เชาวน์ สายเชื้อ • ประเสริฐ นาสกุล • อิสสระ นิติทัณฑ์ประภาศ • กระมล ทองธรรมชาติ • อุระ หวังอ้อมกลาง • ชัช ชลวร • วสันต์ สร้อยพิสุทธิ์ • จรูญ อินทจาร • นุรักษ์ มาประณีต • วรวิทย์ กังศศิเทียม • นครินทร์ เมฆไตรรัตน์
พ.ศ. 2435

| --- | --- |
ศตวรรษ::  18  19  20
ปี::  2432  2433  2434  2435  2436  2437  2438
| --- | --- |
ปฏิทินสุริยคติไทย: 2435
ปฏิทินกริกอเรียน: 1892 MDCCCXCII
Ab urbe condita: 2645
ปฏิทินอาร์มีเนีย: 1341 ԹՎ ՌՅԽԱ
ปฏิทินอัสซีเรีย: 6642
ปฏิทินบาไฮ: 48–49
ปฏิทินเบงกอล: 1299
ปฏิทินเบอร์เบอร์: 2842
ปีในรัชกาลอังกฤษ: 55 Vict. 1 – 56 Vict. 1
พุทธศักราช: 2436
ปฏิทินพม่า: 1254
ปฏิทินไบแซนไทน์: 7400–7401
ปฏิทินจีน: 辛卯年 (เถาะธาตุโลหะ) 4588 หรือ 4528     — ถึง — 壬辰年 (มะโรงธาตุน้ำ) 4589 หรือ 4529
ปฏิทินคอปติก: 1608–1609
ปฏิทินดิสคอร์เดีย: 3058
ปฏิทินเอธิโอเปีย: 1884–1885
ปฏิทินฮีบรู: 5652–5653
ปฏิทินฮินดู: 
 - วิกรมสมวัต: 1948–1949
 - ศกสมวัต: 1814–1815
 - กลียุค: 4993–4994
ปฏิทินโฮโลซีน: 11892
ปฏิทินอิกโบ: 892–893
ปฏิทินอิหร่าน: 1270–1271
ปฏิทินอิสลาม: 1309–1310
ปฏิทินญี่ปุ่น: ศักราชเมจิ 25 (明治２５年)
ปฏิทินจูเช: N/A
ปฏิทินจูเลียน: กริกอเรียนลบ 12 วัน
ปฏิทินเกาหลี: 4225
ปฏิทินหมินกั๋ว: 20 ก่อน ROC 民前20年
กล่องนี้:  ดู คุย แก้
พุทธศักราช 2435 (นับแบบใหม่) ตรงกับปีคริสต์ศักราช 1892 เป็นปีอธิกสุรทินที่วันแรกเป็นวันศุกร์ ตามปฏิทินเกรกอเรียน
ปีมะโรง จัตวาศก จุลศักราช 1254 (วันที่ 13 เมษายน เป็นวันเถลิงศก)